Jahimehed küttisid augustis 28 karu - Lääne Elu
Avakülg Uudised Jahimehed küttisid augustis 28 karu
Jahimehed küttisid augustis 28 karu
1. september 2016 11:19
Eestis on kütitud 28 karu, Läänemaal veel mitte ühtegi. Foto: arhiiv
Jahimehed on sel aastal Eestis küttinud 28 karu, mis on pool tänavusest karude küttimise limiidist, kirjtuab BNS. Läänemaale pole kütitud veel ühtegi karu.
Augustis alanud ja oktoobri lõpuni kestval karujahi hooajal tohivad kütid lasta 56 karu ja kõige enam karusid oli neljapäevase seisuga lasknud Ida-Virumaa jahimehed, kes on küttinud kaheksa mesikäppa ning ammendanud sellega tänavuse küttimislimiidi.
Harjumaa jahimehed on tänavu küttinud kuus karu ja ka nendel on tänavune karude laskmise limiit läbi. Järvamaal on kütitud viis, Tartu- ja Jõgevamaal kolm, Lääne-Viru-, Pärnu- ja Raplamaal üks karu.
Möödunud aasta sügise seisiga elas Eestis ligi 700 pruunkaru.
Eelmine artikkelÜLESKUTSE: saada meile pilt esimesest koolipäevast
Järgmine artikkelVaata, kes lähevad meilt presidenti valima, ja kes on varem valinud